કલગીની ઑફિસમાં દસેક માણસો બેસતા હતા. ૬-૭ મોબાઇલ ઉપાડતા હતા. જ્યારે ત્રણ માણસો વોઇસ કૉલ રેકોર્ડિંગનું ધ્યાન રાખતા હતા, લેપટોપ પર કામ કરતા હતા અને ટીવી પર પણ ધ્યાન રાખતા હતા. મુનાવરની ફિક્સિંગ સંબંધિત પ્રવૃત્તિઓ સાથે સંકળાયેલી આ બીજી ડોક્યુમેન્ટ્રીમાં ઘણા લોકોએ મુનાવરને ડી-કંપનીની બેટિંગ સિન્ડિકેટને સંભાળતો મહત્ત્વનો માણસ ગણાવ્યો છે. આ વર્ષના પ્રારંભે મુંબઈમાંથી ઝડપાયેલો બુકી સોનુ જલાન પણ મુનાવરને અને ડી-કંપની સાથેના તેના જોડાણને ઓળખતો હોવાનું કહી ચૂક્યો છે. ઇંગ્લેન્ડ ક્રિકેટ બોર્ડ અને ક્રિકેટ ઓસ્ટ્રેલિયાએ એકસરખાં નિવેદનો આપ્યાં છે. બંનેના કહેવા પ્રમાણે, તેમને તેમના વર્તમાન ક્રિકેટર અને ભૂતપૂર્વ ક્રિકેટરો ઉપર, તેમની વર્તણૂક ઉપર કોઈ શંકા નથી. અલ-જઝીરાની ડોક્યુમેન્ટ્રી પ્રસારિત થઈ તે પહેલાં ક્રિકેટ ઓસ્ટ્રેલિયાના ઇન્ટેગ્રિટી યુનિટે અલ-જઝીરાની આ પહેલાંની ડોક્યુમેન્ટ્રીમાં કરાયેલા આક્ષેપોની જાણીતા ફોજદારી સ્ત્રોત પાસેથી સમીક્ષા કરાવી હતી અને અમારી ટીમને વર્તમાન કે ભૂતપૂર્વ ખેલાડીના કરપ્શનનો કોઈ મુદ્દો મળ્યો નહોતો. અમને અમારા ખેલાડીઓ ઉપર સંપૂર્ણ ભરોસો છે.